钦定古今图书集成/明伦汇编/官常典/第649卷 > 许承周
## 钦定古今图书集成/明伦汇编/官常典/第649卷 > 许承周

按《苏州府志》：“承周，字公旦，昆山人。隆庆二年戊辰进
士，授萧山县令。萧负江海，水多冲啮，为民田患。承周
筑西江塘，又筑北海塘，役成而民不知，今所称许公
塘是也。俗以嫁女多费，生则溺之，承周为正婚礼，溺
者连坐，遂变其俗。长山诸里皆为义冢，以瘗贫不克
葬者。御史檄令掣盐，承周以非例辞。御史曰：‘知非萧
令不可’。”勉视事，麾去，大贾千金，御史称之。亡何，邻宦
陈佥宪官江西，归，过萧里，舁夫百许，搒掠候吏至死。
承周上其状于台司，陈造蜚语闻之执政，遂坐罢。